Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: ajánlása 1997-ben érte el célját, mert az Országgyűlés elfogadta az 1997. évi LVII. törvényt, amely az önkormányzatokat
Paragraph Index: 21

ajánlása 1997-ben érte el célját, mert az Országgyűlés elfogadta az 1997. évi LVII. törvényt, amely az önkormányzatokat anyagilag érdekeltté tette a kényszerbérletek felszámolásában. Észleltük, hogy az új szabályozás számos perre adott okot, mert a törvény megnyitotta a tulajdonosok keresetindítási lehetőségét az önkormányzatokkal szemben. Ezekben az ügyekben már nincs hatáskörünk. A kényszerbérletekkel azonban továbbra is foglalkoznunk kellett. Az egyik önkormányzat például ajánlásunkra módosította azt a rendeleti kikötését, hogy a kényszerbérlő számára csak egy lakást ajánl fel és annak el nem fogadása esetén csak korlátozott összegű pénzbeli térítést fizet (OBH 1433/1995). Súlyos létbiztonsági gondot okozott több ezer felsőoktatási dolgozónak a pótköltségvetési törvényre hivatkozással történő elbocsátása vagy soron kívüli nyugdíjazása, amelyekre pusztán pénzügyi problémákra való hivatkozással került sor. Ezekből a határozatokból elmaradt a személyre szóló indokolás. A miniszter írásban tájékoztatta az állampolgári jogok biztosának helyettesét arról, hogy a törvénysértő eljárás megállapítása mellett felhívja a felsőoktatási intézményeket a felmentések valós és okszerű indokolásának kötelezettségére. Ígéretet tett továbbá arra, hogy a hasonló ügyek egy részében megindított munkaügyi perek jogerős befejezése után a bírósági döntéseket törvényességi felügyeleti jorkörében eljárva kiterjeszti azokra az oktatókra is, akik nem fordultak bírósághoz. Erre a törvényességi felügyeletét érintő jogszabályi változás miatt annak ellenére nem került sor, hogy időközben több jogerős bírósági ítélet született. Az ügyet az állampolgári jogok országgyűlési biztosa és általános helyettese az 1995—1996. évről szóló beszámolóban az Országgyűlés elé terjesztette. A házelnök a probléma megoldására az érintett országgyűlési bizottságot kérte fel. A bizottság vizsgálatának eredményéről a biztosoknak ez ideig nincs értesülésük. A szociális biztonságot — ezen belül sokszor a létbiztonságot — veszélyeztető, az egészségbiztosító működésével kapcsolatos panaszok többségét a járulékok megállapítása, a nyilvántartás, bejelentési kötelezettség elmulasztása, az előbbiek miatt keletkezett tartozások, fizetési meghagyások, behajtások elrendelése miatt vizsgáltuk. Általában több éve húzódó ügyekben a panaszosok szociális biztonságát súlyosan veszélyeztető (több esetben milliós nagyságrendű) tartozásról volt szó, amelyek némely esetben az ügyfelek és a pénztárak kapcsolatának hiányából, illetőleg a nem megfelelő együttműködésből, esetenként a munkáltató hibájából eredtek (OBH 3687/1996, 2526/1997, 2981/1997). A szociális biztonság körébe tartoznak a nyugdíj megállapításával és folyósításával kapcsolatos ügyek. Sokan sérelmezték jogosan a késedelmes, a hibás ügyintézést (OBH 9032/1996, 7039/1997). Vizsgálatot indítottunk az eredménytelenül kért elszámolások, a nyugdíjfolyósító hallgatása, a jogorvoslatok elhúzódása, a bírói ítéletek nehézkes végrehajtása miatt. Több esetben indítványoztuk fegyelmi eljárás lefolytatását hanyag ügyintézés miatt (OBH 5304/1997, 7039/1997). 1999/18/II. szám 3.3.2. A jóvátételből fakadó panaszok Az átmeneti társadalom tipikus jelenségei a múlt igazságtalanságainak utólagos jóvátételére tett kísérletek, amelyek az országgyűlési biztosok gyakorlatában konfliktusként jelentek meg, sok új sérelmet okoztak.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes